विजेता बच्चे हुए पुरस्कृत
मांढ़ण. खूंदरोठ स्कूल में सांस्कृतिक कार्यक्रम प्रस्तुत करते बच्चे।
भास्कर न्यूज | मांढ़ण
खूंदरोठस्थित सत्य भारती स्कूल में बुधवार को रंग-तरंग एवं इंग्लिश क्विज कंपीटीशन का आयोजन किया गया। इसमें विजेता छात्र-छात्राओं को अतिथियों ने पुरस्कृत किया। इंग्लिश क्विज कंपीटीशन में ढीकवाड़ विद्यालय प्रथम एवं खूंदरोठ बालिका द्वितीय स्थान पर रहे। रंग तरंग प्रतियोगिता में बालिका बीरनवास की छात्रा भावना प्राथमिक कक्षा वर्ग एवं कु. हैप्पी उच्च प्राथमिक कक्षा वर्ग में प्रथम स्थान पर रही। कार्यक्रम में स्कूली बच्चों ने सांस्कृतिक कार्यक्रम भी प्रस्तुत किए। सरपंच राजपाल यादव, एमपीएस राजू सिंह चौहान, प्रधानाध्यापक राजेंद्र यादव, ब्लॉक कार्डिनेटर दीप जोशी, अजीत ठेकेदार, संजय जाट, प्रतिष्ठा, साहिल, आशीष आदि मौजूद थे।
hin_Deva hin_Deva mar_Deva hin_Deva